 Mama Ereko àti Jamiu Azeez BBC Yoruba kan sí Morenike Alausa Sulaimon, Mama Ereko lati mọ iha to kọ si ọrọ Jamiu ati igbesẹ to ti gbe. Tí ẹ o bá gbàgbé, ìbèérè tó gba orí ayélujára kan ni pé Tani àgbàlagbà tó fẹ fi ọwọ ọla gbá gbá Azeez lójú. Lóru àná ni fọran míràn tún jẹyọ lọjú òpó instagram Morenike Alausa Sulaiman tí gbogbo ènìyàn mọ sí mama Ereko náà tó fi gbé èrò tirẹ síta lórí ọrọ náà. Mama Ereko sọrọ nínú fọnran onísẹjú méje dín díẹ níbi tó ti sàlàyé ǹkan ti irú ìgbésẹ tí òun gbé nígbà ti òun rí fọran ti jámiu ṣe lórí pé àwọn jí iṣẹ òun. Wo ìgbé àyé ìyá àti ọmọbìnrin tó ń fi iṣẹ aṣẹwó jẹun Ipa wo ni màmá Ereko kó nínú ọrọ náà? Nínú fọran náà mámá sàlàyé pé ni kété tí òun gbọ ọrọ náà ni òun bẹrẹ sí ni ṣépè ńlá-ńla fún gbogbo ẹni tó dán irú rẹ wò láì mọ pé òun gan ni Jamiu Azeez ń sọ. Aṣe èmi ni Jamiu ń báwi pé mo lo ìtàn òun. Lọọtọ ni mo fẹ lo àuntí Ramọta láti ṣe fíìmù, Odunlade sì ni ó fún mí ni déètì ọjọkejidinlogun oṣù kéji ọdun 2021 lati inú oṣù kejìlá, gẹgẹ bi àsìkò tí yóò ráyè. Mí o tii wọ location,Okiki Afolayan ni adarí eré mi òun kan náà lo dari eré ọkọ Ramọ tí Jamiu Azeez ṣe. Okiki ati Afeez Eniola lo ni kí a má bẹrẹ ní ọjọ ọdún, eré Ọlọba ni tèmi, ìyàwó sì ni Azeez ṣe fún Ramọ. Mama Ereko fi kun un o ni, nígbà tí èmi gan gbọ, ara ta mí pé taló ṣe irú èyí fún ọmọ yìí, mo bẹrẹ sí ni ṣépè nínú ibí tí àwọn ènìyàn tí n sọrọ lábẹ fọnrán tirẹ, mó tún lọ ba á lẹyìn, mo tùú nínú pé kó má sunkún mọ, mó tún se èpè míràn fún àwọn tó ṣe irú rẹ, láì mọ pé èmi ló n báwí. Mama Ereko ni awọn eniyan bẹrẹ si ni pe oun lọtùn lósì pé wọn sọ pé ìyá àgbà kan ni wọn lò wà nídìí ọrọ yìí, toun sì pe àbúrò Ramọ pé lẹyìn tí wọn kúrò níbi eré Azeez, ibi ere míràn wo ni wọn tún lọ? ó ni kò sí. Nígbà tó di ìrọlẹ ni ọgá Latin tó jẹ olórí ẹgbẹ pè mi láti sọ ojú abẹ níkòó pé emi gàn ni Jamiu sọ pé ó ṣe irú iṣẹ náà. Mó wá ní èmi ló n bá wí láti àárọ tí gbogbo ènìyàn ń ṣepè lé mi. Ilẹ Imọ ni àkọlé eré ti tèmi, Ọkọ Ramọ ni ti Jamiu. Mama Ereko ni ibo lo gba jọ ara wọn? Mo ni ẹlẹri tó pọ, Ogogo wà nínú iṣẹ mi, ìwé mi wà lọwọ ẹ, Wumi Toriola wa níbẹ, kí gbogbo ènìyàn pé àwọn wọnyìí láti bèrè bóyá mo tí ya iṣẹ, Pasuma àti àwọn eléré jànkan jànkan ló wà nibẹ. Mama Ereko ṣẹ ọpọ èpè lórí pé tí òun bá mọ nípa rẹ Kíni ìgbésẹ tí ẹgbẹ Tampan gbé? Lówúrọ òní bákan náà ni BBC Yoruba bá mama Ereko sọrọ ló sàlàyé pé ẹgbẹ ti pé àwọn méjèèjì papọ ati pé ọrọ náà ti ní ìyànjú. Mama Ereko ni ọrọ náà kan dun òun ni nítorí òun kò mọ pé ara òun ni isó tí ń rùn. Kò sí ẹni ti yóò ṣe ti kò ni dún, ara ló ta mi bi gbogbo ènìyàn ṣe n ṣepe lé mi lórí láti ààrọ tó fi di alẹ. Gbogbo èpè yẹn ko ni ṣe lé ẹnikẹni lórí. Mama ni awn mejeeji ti jọ re epep naa kuro lori ara awọn. Ẹwẹ ni nínú fọràn ti olórí ẹgbẹ Tampan fi síta lówùrọ òní ni Baba Latin tó jẹ olórí ẹgbẹ náà sàlàyé pé, ọrọ náà ti tan nílẹ. O fa Jamiu Azeez sẹgbẹ pẹlú tó sì gbà á láàyè láti ṣàlàyé pé èdè àìyedè lásán ni ǹkan tó sẹlẹ, àti pé àwọn ti yánjú ọrọ náà. Jamiu tọrọ aforíjì lọwọ àwọn olólùfẹ rẹ tó si ni kí wọn máa retí Oko Ramo.  Èdè àiyedè lásàn ni ǹkan tó ṣẹlẹ, mó sì ti bẹ Màmá kó má bínu, wọn sì ti ṣàdúrà fún mi. Jamiu Afeez faraya sáwọn akẹgbẹ rẹ lóríi sinimá rẹ pẹlú Aunty Ramota Gbajugbaja ọdọkunrin oṣere fiimu Yoruba, Jamiu Afeez ti figbe ta pe awọn kan n pa oun lẹkun ojoojumọ lori iṣẹ ti oun fi oogun oun ṣe. Amọ taa gan ni akẹgbẹ rẹ to n bawi? Jamiu sọrọ o kunlẹ ninu atẹjade rẹ ṣugbọn ko darukọ ẹni kankan, atanpako lo kan fi n juwe ọọkan. Ṣe ni oju Jamiu kun rọrọ tẹ o mọ pe eeyan to ti sunkun yo leleyii fun ọjọ melo kan sẹyin gẹgẹ bi oun funrarẹ ṣe sọ ọ. Amope Onibata: Kìí ṣe gbogbo ọkùnrin ló gbà kí ń ṣe bàtà fún àwọn Mo ti sunkun, mo ti sunkun oju mi ti wu, mo ti bi ara mi ni ọpọ ibeere. Kilode ti oriire ẹda maa n bi ẹda ẹgbẹ rẹ ninu?. Kí lo de to jẹ pe ẹda maa n fẹ ki ọmọ ẹda ṣe iṣẹ ko ma ri ere jẹ?. Kí lo dé táa maa n fẹ ka nibi ti a ko gbin si? Awọn ibeere yii ni Jamiu Afeez ko kalẹ ti ko ye e to si fẹ mọ idahun rẹ. O ni oun kii ṣe ọmọde ninu iṣẹ tiata yii, o ti pẹ gan toun ti bẹrẹ toun si ti kopa ninu ọpọ ere. Jamiu ni oun o le ka iye fiimu toun funra oun ti gbe jade amọ eyi to ṣẹṣẹ ṣe jade laipẹ yii gangan ni o ni awọn kan n fa were lẹsẹ lori rẹ o. Pẹlu bi fiimu naa ṣe pariwo to to gba gbogbo ori ayelujara kan lai tilẹ tii jade lati asiko ti wọn ti n ṣe e lọwọ, o ni awọn kan fẹ ba iṣẹ oun jẹ. Fiimu Ọkọ Ramota ti Jamiu Afeez kọ yii gbayii nitori akanda ẹda kan to lo ninu fiimu gẹg bi aya rẹ eyi tawn eniyan tilẹ kọkọ ro pe lootọ ni o gbe e niyawo. Ṣe ti akitiyan, ọgbọn ori ati gbogbo ọna ti Jamiu lo lati jẹ ki fiimu naa pariwo ni ka sọ ni, amọ Jamiu figbe ta pe awọn kan to tun wa jẹ akẹgbẹ oun ṣaadede bẹrẹ si ni ya fiimu kan naa toun ti ya yii to si ti pariwo lorukọ rẹ. Jamiu ni gẹlẹ bi oun ṣe gbe toun jade bẹẹ naa ni onitọun n ṣe ẹda iru nkan ti ohun fi oogun oun ṣe ti ẹni naa tun lọ pe Aunty Ramota lati wa ṣe fiimu kan naa. Mi o le sọ iye wahala ti mo ṣe, ogun ti mo ja lorii fiimu yii, ẹni ti ko yẹ ki n kọ ẹnu si mo ya owo lọwọ rẹ, mi o mọ ẹṣẹ ti mo ṣẹ, boya kẹẹ ba mi bẹbẹ. Jamiu ni oun ta ilẹ toun nitoripe o wo o pe koun ṣe iṣẹ yii lorukọ oun lai gba owo lọwọ ẹnikẹni. Lo ba bẹrẹ si ni rawọ ẹbẹ pe ki wọn fi oun we ọmọ wọn ti wọn ba fẹ ki ọmọ wọn naa ṣe oriire. O ni ki gbogbo oṣere tiata ṣaanu oun tori ẹni naa tun lọ ko awọn oṣere to tobi ju awọn ti oun ri fi owo pọọku ko jọ fun ẹda iṣẹ ti wọn n ṣee yii. Ọrọ yii ti n ka awọn akẹgbẹ rẹ kọọkan lara ti wọn si n rọ ọ wipe ko ma sunkun mọ wipe Ọlọrun yoo ja fun un koda awọn mii ti n gba a nimran igbesẹ to lee gbe ati ọna abayọ. Bakan naa, aarẹ ẹgbẹ awọn oṣere, TAMPAN Ọgbẹni Bolaji Amusan ti gbogbo eeyan mọ si Mr Latin ti fesi lorukọ awọn agbaagba ẹgbẹ naa pe awọn ki ara bọ ọrọ naa bo tilẹ jẹ pe o ni o yẹ ko fi to awọn leti to ba fẹ ki awọn ṣe nkankan tori oun naa kan ri i bii gbogbo eniyan ni. Etí tó bá àlọ, ó di dandan kó gbọ àbọ, lórí ọrọ àwọn òṣèré tíátà tó gba orí ayélujára kan láti bi ọja mẹta sẹyin. : Yoruba Film: À ṣé ara mi ni isó tí ń rùn, tí èmi náà ń ṣépè fún ẹni tí Jamiu ń sọ- Mama Ereko 